I løpet av helgen har noen ødelagt isskulpturer i Fagerlund barnehage. Det er dessverre ikke bare barnehagen som har hatt besøk av ubudne gjester. Astrid Myrvold Langedrag melder fra om at det har vært besøk også hos Landbruk og Vertkøy i Brandbu. Der er brusautomaten som står utenfor butikken veltet, og dette har trolig skjedd natt til søndag.

Myrvold Langedrag oppfordrer angrende syndere om å ta kontakt dersom de ønsker å bidra til å rydde opp etter seg.

– Vi har foreløpig ikke anmeldt forholdet, men det blir vurdert. Men mest av alt håper vi at de som står bak tar kontakt for å lette på samvittigheten, sier Myvold Langedrag til Hadeland.

Det hører med til historien at Coca-Cola som eier automaten er innstilt på å erstatte automaten.

– Vi har tenkt på om dette kan ha sammenheng med hærverket i barnehagen, sier Myrvold Langedrag. Hun legger til at hun tror det må ha vært flere som står bak handlingen.

– Maskinen ble rettet opp igjen i dag, og den var veldig tung, forteller hun.

LES OGSÅ: